Diari Oficial de la Generalitat Valenciana


Sumari del DOGV 592, del 22-05-1987 (1987/808824)

DECRET 53/1987, de 24 d'abril, del Consell de la Generalitat Valenciana, pel qual es modifica l'apartat quatre de l'article dotze del Decret 90/1986, de 8 de juliol.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/04/24/53/dof/vci/html**

### Dades del document

Número de DOGV
:   592

Data del DOGV
:   22-05-1987

Secció del DOGV
:   DISPOSICIONS GENERALS

Número del document
:   1987/808824


Data del document
:   24-04-1987

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 53/1987, de 24 d'abril, del Consell de la Generalitat Valenciana, pel qual es modifica l'apartat quatre de l'article dotze del Decret 90/1986, de 8 de juliol.  
El Decret 90/1986, de 8 de juliol, del Consell de la Generalitat Valenciana, va aprovar el Reglament d'Organs de Govern dels Centres Públics d'Ensenyaments Especialitzats.   
Atesa la complexitat i la diversitat d'aquests ensenyaments, l'article 12 de l'esmentat Decret establia la composició del Consell Escolar adaptada als diferents tipus de Centres i ajustada a la realitat del moment.   
Amb posterioritat a la publicació de l'esmentat Reglament, per Ordre de la Conselleria de Cultura, Educació i Ciència, de 8 de setembre de 1986, es compleix el Decret d'11 de març de 1952, que disposava la separació dels estudis d'Art Dramàtic i Dansa dels Conservatoris Superiors de Música, i es va separar l'especialitat de Dansa del Conservatori Superior de Música «Oscar Esplà» d'Alacant la qual es constituí com a Estola independent.   
Aquesta circumstància, no prevista en el moment de l'elaboració de l'esmentat Reglament, ha suposat l'aparició de dos tipus de centres no prevists.   
Per tot això, cal completar el que estableix l'article 12 del Decret en qüestió, de forma que assegure la representació dels diferents sectors de la comunitat educativa respectant la deguda proporcionalitat.   
En atenció d'aquests motius, i en virtut del que disposen la Llei Orgànica 8/1985, de 3 de juliol, reguladora del dret a l'educació, la Llei 11/1984, de 31 de desembre, de Consells Escolars de la Comunitat Valenciana, i de conformitat amb el que estableix l'article 35 de l'Estatut d'Autonomia de la Comunitat Valenciana, a proposta del Conseller de Cultura, Educació i Ciència, amb la deliberació prèvia del Consell en sessió celebrada el dia 24 d'abril de 1987,   
DECRETE:   
Article únic  
Es modifica l'apartat quatre de l'article dotze del Decret 90/1986, de 8 de juliol, del Consell de la Generalitat Valenciana, mitjançant l'addició de les particularitats següents:   
e) Conservatoris Superiors de Música: dos representants dels pares d'alumnes de Grau Elemental i tres representants dels alumnes, un per cada grau que s'imparteix al Centre.   
f) Escola de Dansa: dos representants dels pares i tres dels alumnes.   
DISPOSICIONS FINALES  
Primera  
La Conselleria de Cultura, Educació i Ciència dictarà, en l'àmbit de les seues competències, les disposicions que calguen per al compliment i el desenvolupament del que disposa aquest Decret.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, 24 d'abril de 1987.   
El President de la Generalitat,  
JOAN LERMA I BLASCO  
El Conseller de Cultura, Educació i ciència  
CEBRIA CISCAR I CASABAN


Còpia Permalink ELI